瞻园

瞻园，在拉江苏南京市，此地元末辰光，是朱重八住个场化（吴王府），明帝国建立之后，此地畀朱重八赏赐畀徐达。朝后，徐达个后代一直赅仔迭个地产在许。到嘉靖辰光，开始修造规模邪气大个古典园林；后手来，在拉清帝国阶段，成为仔江宁布政使办公个场化。瞻园19世纪畀太平天国毁脱过一趟，之后重新修造；1900年代朝后，先后派过交关用场，园内个花园畀占用。一直到1980年代之后，陈从周负责重新装修此地，个么再形成功乃朝个规模。瞻园是南京地区保存顶好个明代古典园林建筑群，也是唯一开放个明代王府。